มีอะไรกับเเฟน ตอนกินยาคุมเม็ดหลอกเม็ดที่2 จากนั้น ปจด.มา เเละได้หยุดกินยาคุมแผงถัดไป มาได้ 15วันเเล้ว หลังจากที่ปจด.มา หรือหยุดกินยาคุมยังไม่ได้มีอะไรกับเเฟนค่ะ จะท้องไหมค่ะ? หลังจากหยุดกินยาคุม รุ้สึกปวดท้องเหมือนจะมีปจด.แต่ไม่มีค่ะ ปวดเเขนมาก เเละเจ็บหัวนมค่ะ มันคือผลข้างเคียงของการหยุดยาหรือเปล่าค่ะ หรือเป็นเพราะอะไรเหรอค่ะ ถ้ากลับไปกินใหม่ ต้องทำยังไงบ้างค่ะ #ขอบค่ะ
สวัสดีค่ะ หากระหว่างกินยาคุมรับประทานยาคุมสม่ำเสมอจนครบแผง โอกาสตั้งครรภ์ขณะกินยาคุมมีน้อยมากๆ ช่วงที่กินยาหลอก มักเป็นช่วงที่มีประจำเดือน และหากกินยามาครบทั้งเดือน ก็น่าจะไม่มีการตกไข่ในเดือนนั้นๆหลังหยุดกินยาคุม ถ้าไม่ได้มีเพศสัมพันธ์อีก มีโอกาสตั้งครรภ์ได้น้อยมาก อาการอื่นๆดังกล่าวมาไม่ได้จำเพาะเจาะจงกับการตั้งครรภ์ และการหยุดยาคุมกำเนิดแบบแผงรายเดือนส่วนใหญ่ไม่ได้ทำให้มีอาการผิดปกติอะไรแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัย ถ้าจะกลับไปกินใหม่ อาจรอให้ประจำเดือนครั้งใหม่มาก่อน ค่อยเริ่มกินภายใน 5 วันแรกของประจำเดือน หรือถ้าจะกินเลยตอนนี้ต้องกินให้ครบ 7 วันก่อนจึงจะมีเพศสัมพันธ์ได้